Njoftim për Privatësinë

Testimi i të Burgosurve/Rezidentëve në Burg dhe në Provë për COVID-19

**Qëllimi i këtij Njoftimi**

Ky Njoftim për Privatësinë shërben që t'ju tregojë juve se çfarë informacioni po mbledhim si pjesë e programit të testimit të Covid-19, përse po e mbledhim atë, si do ta mbrojmë privatësinë tuaj, dhe se çfarë mund të bëni në rast se ju mendoni se kjo nuk është bërë në mënyrën e duhur.

Ky njoftim aplikohet mbi të dhënat të cilat do të kontrollohen dhe do të përpunohen nga Ministria e Drejtësisë dhe HMPPS në programin e Testimit të Covid. Departamenti i Shëndetit dhe i Kujdesit Social (DHSC) është kontrolluesi të dhënave dhe Ministria e Drejtësisë (MoJ) dhe Shërbimi i Burgjeve dhe i Provës i Madhërisë së Saj (HMPPS) janë përpunuesit e të dhënave.

**Programi i Testimit të COVID 19**

Shërbimi i Burgjeve dhe i Provës i Madhërisë së Saj (HMPPS) është duke punuar së bashku me Departamentin e Shëndetit dhe Kujdesit Social (DHSC), Shërbimin Kombëtar të Shëndetësisë (NHS) dhe Shëndetin Publik të Anglisë (PHE) për të vënë në jetë një program testimi të vazhdueshëm.

**Ky program testimi është vullnetar kështu që ju nuk jeni të detyruar të merrni pjesë**, megjithatë pjesëmarrja juaj do të ndihmojë HMPPS që t'i ruajë të sigurt ata që jetojnë, hyjnë dhe punojnë në burgje dhe në shërbimin e provës, dhe familjet e tyre, duke reduktuar përhapjen e virusit.

Programi i testimit mund të përbëhet nga lloje të ndryshme të testeve që vetë-administrohen:

• **Pajisje e Rrjedhjes Laterale (LFD)**- rezultati bëhet i njohur brenda 30 minutave.

• **Testi PCR -** Ky dërgohet në një laborator dhe rezultatet bëhen të njohura brenda pak ditësh

• **Të tjerë-** Meqenëse zhvillohen teknologji të reja, ne mund të jemi në gjendje të ofrojmë lloje të ndryshme të testimit

Të gjitha llojet e testeve do të etiketohen me një numër unik reference i cili do të jetë i lidhur me informacionin personal i cili do ju kërkohet që ta jepni.

Informacioni i mbledhur nga ju do të përdoret për të regjistruar kompletet e testimit në faqen e internetit të DHSC, duke ju mundësuar atyre që të përpunojnë testin tuaj. Informacioni gjithashtu do të na lejojë që të menaxhojmë në mënyrë të efektshme dhe të monitorojmë përhapjen e Covid-19 brenda burgjeve, provës dhe mjediseve të miratuara. Kjo do të na ndihmojë të kuptojmë më mirë prevalencën e Covid-19 në çdo rrethanë; për të ndërmarrë veprime të menjëhershme dhe efektive kur është e nevojshme; dhe për të ofruar mbështetjen e përshtatshme dhe të fokusuar për personelin, të burgosurit, rezidentët dhe përdoruesit e shërbimit.

Në rast se ju merrni pjesë në testim përpara vizitave, në rast se ju bëni një test përpara një vizite dhe rezultati është pozitiv, gjë që do të thotë se vizita duhet të anulohet, personi që ju jeni duke vizituar do të informohet mbi arsyen e atij anulimi.

**Informacioni që ne e marrim direkt nga ju**

Në rast se ju jeni dakord të merrni pjesë, juve do ju kërkohet të firmosni një formular miratimi. Gjatë të gjithë procesit juve do ju kërkohet të jepni informacionin personal të mëposhtëm i cili mund të përfshijë të gjitha, ose disa prej detajeve si më poshtë;

* • emri dhe mbiemri
* • data e lindjes
* • gjinia
* • etnia
* • numri i telefonit celular (nëse është i nevojshëm)
* • adresa e email-it (nëse është e nevojshme)
* • adresa e shtëpisë, duke përfshirë kodin postar (nëse është e nevojshme)
* • Numrin e NHS-së, nëse e dini (aplikohet për rezidentët në Angli. Rezidentët në Uells mund të nevojitet të japin një lloj tjetër identifikuesi lokal, i cili do të specifikohet pas regjistrimit për kryerjen e një testi)
* • detajet dhe data e shfaqjes së simptomave

Pas testeve tuaja për COVID-19, ne do të marrim dhe përpunojmë rezultatet tuaja të testeve (pozitiv, negativ ose i paqartë), në mënyrë që ne të mundemi t'ju informojmë mbi rezultatin dhe se çfarë hapash duhet të ndiqni më pas. Ne gjithashtu mund t'ua japim rezultatet atyre që u nevojitet t'i dinë ato. Për shembull: personeli i gjykatës, personeli i shoqërimit dhe punonjësit kyç.

Përveç kësaj, ekipi i testimit/menaxheri lokal në vendin ku ndodheni/burgun tuaj do të marrë një kopje të të gjitha rezultateve të testit PCR dhe LAMP nga DHSC me anë të email-it të sigurt (në të cilin tregohet emri juaj, datëlindja, numri i NHS-së, nëse e keni dhënë, dhe rezultati i testit).

Kur ne i regjistrojmë testet tuaja, të dhënat tuaja personale i jepen Departamentit të Shëndetit dhe të Kujdesit Social (DHSC). Njoftimi i tyre i plotë për privatësinë për testimin e coronavirus-it gjendet këtu **dhe gjithashtu bashkëngjitur këtij njoftimi është dhënë edhe një kopje në letër** : https://www.gov.uk/government/publications/coronavirus-covid-19-testing-privacy-information/testing-for-coronavirus-privacy-information

Për disa grupe të caktuara të testimit, rezultatet u jepen partnerëve të tjerë dhe do ju jepen Njoftime shtesë për Privatësinë aty ku është e nevojshme.

Shërbimet Analitike të Ministrisë së Drejtësisë Burgjeve dhe Provës (PPAS) do t'i marrin të dhënat nga DHSC. Ne duhet të dimë se kush është testuar dhe në këtë mënyrë, do të përpunojmë të dhëna të identifikueshme të cilat ju i keni dhënë kur keni regjistruar testet tuaja. Qëllimi i kësaj është që të dimë se kush është testuar dhe rezultatin e atyre testeve me të dhëna të sakta dhe të freskuara për të mbështetur drejtuesit në marrjen e vendimeve strategjike dhe operacionale .

Këto të dhëna do të na mundësojnë ne të menaxhojmë me efektivitet dhe të monitorojmë përhapjen e Covid-19 brenda burgjeve, provës dhe mjediseve të miratuara. Kjo do të na ndihmojë të kuptojmë më mirë prevalencën e Covid-19 në çdo rrethanë; për të ndërmarrë veprime të efektshme dhe të menjëhershme kur është e nevojshme; dhe për të ofruar mbështetjen e duhur dhe të fokusuar për personelin, të burgosurit dhe përdoruesit e shërbimit.

**‘Baza ligjore’ dhe arsyeja që ne e mbledhim dhe e përdorim informacionin**

Baza ligjore HMPPS për përpunimin e të dhënave tuaja personale është: Neni 6(1)(e) GDPR - përpunimi është i nevojshëm për kryerjen e një detyre kryerja e të cilës është në interes të publikut ose në ushtrim të autoritetit zyrtar që i është dhënë kontrolluesit

Një bazë tjetër ligjore për përpunimin e të dhënave tuaja personale është: Neni 9(2)(i) GDPR – përpunimi është i nevojshëm për arsyet e interesit të publikut në fushën e shëndetit publik

**Të drejtat tuaja si një subjekt i të dhënave**

**GDPR**

Me ligj, ju keni një sërë të drejtash si një subjekt i të dhënave dhe ky program i testimit nuk ju heq dhe as ju zvogëlon ndonjë prej këtyre të drejtave.

Këto të drejta janë:

* • e drejta juaj për të marrë kopje të informacionit tuaj – ju keni të drejtën të kërkoni një kopje të çdo informacioni në lidhje me ju i cili po përdoret
* • e drejta që të kërkoni që informacioni juaj të korrigjohet – ju keni të drejtën të kërkoni që çdo informacion që mbahet në lidhje me ju për të cilin ju mendoni se është i pasaktë të korrigjohet
* • e drejta juaj për të kufizuar se si përdoret informacioni juaj – ju keni të drejtën të kërkoni që çdo informacion që mbahet në lidhje me ju të kufizohet, për shembull, në rast se ju mendoni se informacioni që po përdoret është i pasaktë

Në rast se ju dëshironi të ushtroni ndonjë prej të drejtave që janë renditur më sipër ose në rast se ju keni ndonjë pyetje ose dëshironi të ankoheni në lidhje me mënyrën se si po përdoren të dhënat tuaja personale si pjesë e këtij programi, ju duhet të kontaktoni si fillim HMPPS për të zgjidhur problemin tuaj. Ekipi mund të kontaktohet me shkrim ose me duke i dërguar email Ekipit të Testimit për Rifillimin e Regjimit të HMPPS ose Oficerit të Mbrojtjes së të Dhënave të MoJ siç është dhënë në detaj më poshtë. HMPPS-së mund t'i nevojitet të bashkëpunojë me organizata partnere për të zgjidhur kërkesat tuaja.

Në rast se ju përsëri nuk jeni të kënaqur, ju mund të ankoheni tek Zyra e Komisionerit të Informacionit. TË dhënat e tyre të kontaktit janë si më poshtë.

**Dhënia e informacionit jashtë HMPPS-së**

Meqenëse HMPPS i regjistron kompletet tuaja ët testit tek DHSC, ne na kërkohet që të mbledhim informacionin tuaj personal ashtu siç e jepni kur bini dakord për të kryer testimin për Covid-in. Ky informacion regjistrohet në portalin e testimit në mënyrë që të regjistrohet testi juaj dhe të jepen rezultatet. Një kopje e njoftimit për privatësisë për këtë portal shoqëron këtë njoftim.

Testimi do të përcillet në mënyrë të përbashkët nga disa organizata, të cilat punojnë në partneritet me ne. Kjo do të thotë se pika të ndryshme në proces, organizata të ndryshme do të përpunojnë të dhënat tuaja personale. I gjithë përpunimi i të dhënave personale do të kryhet në përputhje me legjislacionin për mbrojtjen e të dhënave. Secila organizatë do të kërkojë një nivel të ndryshëm informacioni në lidhje me ju, por të gjitha ato do të përdorin minimumin e informacionit të nevojshëm për të kryer atë që iu kërkohet të ofrojnë për pjesën e tyre në Program.

Këto organizata përfshijnë, por mund të ketë edhe të tjera përveç:

* • NHS-në (duke përfshirë Spitalin Universitar të Southampton NHS Foundation Trust Southampton Primary Care Limited, Grupi i Komisionimit Klinik të Qytetit të Southampton për testimin LAMP)
* • Testimi dhe Gjurmimi i NHS-së dhe Ekipi Lokal për Mbrojtjen e Shëndetit
* • Departamenti i Shëndetit dhe Kujdesit Social

Në rast se do të përfshihen edhe palë të tjera, ne do t'ju japim juve një kopje të njoftimit të tyre mbi privatësinë për të shpjeguar se si do të jepen të dhënat.

Ne gjithashtu mund t'i komunikojmë rezultatet tek ata që kanë nevojë t'i dinë ato për qëllimet e renditura më sipër. Për shembull: ne mund të kemi nevojë t'i raportojmë rezultatet tuaja tek ato palë brenda organizatës tonë siç është personeli i Mjediseve të Miratuara dhe tek partnerët tanë: ofruesit e kujdesit shëndetësor për HMPPS, personelin e gjykatave të HMCTS dhe Personelin Shoqërues të të Burgosurve (PECs), Ekipet e Lirimit Përmes Portave [Through the Gate Teams].

Ne nuk do t'ia japim kurrë informacionin tuaj personal një anëtari të publikut ose dikujt tjetër nga partnerët tanë; për shembull, ne nuk do ta japim informacionin tuaj personal në përgjigje të një kërkese sipas Lirisë së Informimit.

Përjashtim nga kjo bën në rast se ju bëni një test përpara një vizite dhe rezultati juaj është pozitiv, që do të thotë që vizita do të anulohet, personi që ju viziton juve do të informohet mbi arsyen e atij anulimi.

**Ruajtja e informacionit tuaj**

Vendi ku ju keni regjistruar informacionin tuaj (d.m.th. burgu, shërbimi i provës ose mjediset e miratuara) do të mbajnë dhe ruajnë informacionin tuaj në mënyrë të sigurt. Informacioni juaj personal do të përdoret vetëm për qëllimet e përshkruara më sipër, do të ruhet në mënyrë të sigurt me akses të kufizuar, do të mbahet jo më gjatë nga sa është e nevojshme dhe do të shkatërrohet në përputhje me grafikun e Regjistrimeve, Mbajtjes dhe Depozitimit të të Dhënave të HMPPS.

Të Dhënat tuaja Personale do të mbahen për një periudhë prej 8 vjetësh nga data e mbylljes së pandemisë së Covid 19.

Formularët e miratimit do të mbahen për një periudhë prej 8 vjetësh nga data e mbylljes së pandemisë së Covid 19.

|  |  |  |
| --- | --- | --- |
| **Kontaktet Për më shumë detaje në lidhje me Programin e Testimit për Covid-n dhe se si ne e përdorim informacionin që ju na jepni:** MoJ Data Protection Officer [Oficeri i Mbrojtjes së të Dhënave i Ministrisë së Drejtësisë] 3rd Floor, Post Point 3.20 10 South Colonnades London E14 4PU Email: HMPPSRegimeRecoveryTestingTeam@justice.gov.uk  | **Mbi informacione të tjera që HMPPS mund të mbajë në lidhje me ju:** MoJ Data Protection Officer [Oficeri i Mbrojtjes së të Dhënave i Ministrisë së Drejtësisë] 3rd Floor, Post Point 3.20 10 South Colonnades London E14 4PU Email: data.privacy@justice.gov.uk  | **Për këshillim të pavarur në lidhje me mbrojtjen e të dhënave, p.sh. në rast se ju jeni i shqetësuar se si po trajtohet informacioni juaj:** Information Commissioner's Office [Zyra e Komisionerit të Informacionit] Wycliffe House Water Lane Wilmslow Cheshire SK9 5AF Tel: 0303 123 1113 www.ico.org.uk  |